DA Den Europæiske Unions Tidende C 165/7

INDKALDELSE AF FORSLAG

»Tilskud til informationsforanstaltninger vedrørende EU's samhørighedspolitik«

(2018/C 165/08)

1. Mål og temaer

Indkaldelsen vedrører forslag til informationsforanstaltninger som omhandlet i artikel 58, litra f), i Europa-Parlamentets og Rådets forordning (EU) nr. 1303/2013 (1), der skal finansieres via bevillinger på 2018-budgettet, som meddelt i Kommissionens gennemførelsesafgørelse C(2018) 763 af 14. februar 2018 (2).

Med denne forslagsindkaldelse ønsker Europa-Kommissionen at udvælge potentielle støttemodtagere til gennemførelsen af en række informationsforanstaltninger (3), der er medfinansieret af EU. Hovedformålet er at støtte udarbejdelsen og udbredelsen af information og indhold i tilknytning til EU's samhørighedspolitik (4), samtidig med at de involverede aktørers fuldstændige redaktionelle uafhængighed respekteres.

Specifikke mål for denne forslagsindkaldelse:

— Fremme og udvikling af bedre forståelse af samhørighedspolitikkens rolle i forbindelse med støtte til alle EU's regioner

— Øget kendskab til projekter finansieret af EU — navnlig gennem samhørighedspolitikken — og til projekternes indvirkning på menneskers liv.

— Formidling af information og opfordring til en åben dialog om samhørighedspolitikken og dens resultater samt dens rolle i forbindelse med indfrielse af EU's politiske prioriteter og fremtid.

— Tilskyndelse til aktivt medborgerskab i sager vedrørende samhørighedspolitikken samt fremme af borgernes deltagelse i fastsættelse af fremtidige prioriteter for denne politik.

Forslagene skal illustrere og vurdere samhørighedspolitikkens rolle i forbindelse med sikring af Europa-Kommissionens politiske prioriteter og håndtering af nuværende og fremtidige udfordringer for EU, medlemsstaterne, regionerne samt lokale aktører. Mere specifikt bør forslagene vedrøre samhørighedspolitikkens bidrag til følgende områder:

— fremme af beskæftigelse, vækst og investeringer på regionalt og nationalt plan samt forbedring af borgernes livskvalitet

— støtte til opfyldelse af EU's og medlemsstaternes vigtigste prioriteter — som ud over jobskabelse og vækst bl.a. omfatter håndtering af klimaændringer, beskyttelse af miljøet samt styrkelse af forskning og innovation

— fremme af økonomisk, social og territorial samhørighed i EU og samt reducering af forskelle mellem og inden for EU-lande og -regioner

— støtte til regionerne til at udnytte mulighederne ved globalisering ved at finde deres niche i verdensøkonomien

— styrkelse af det europæiske projekt, da samhørighedspolitikken direkte kommer EU-borgerne til gode.

2. Hvem kan ansøge om støtte?

Ansøgerne (hoved- og medansøgere samt eventuelle tilknyttede enheder) skal være juridiske enheder, der er oprettet og registreret i en EU-medlemsstat. Eksempler på ansøgere (5):

— medievirksomheder/nyhedsbureauer (fjernsyn, radio, den skrevne presse, online-medier, nye medier eller en kombination af forskellige medier)

— nonprofitorganisationer

— universiteter og uddannelsesinstitutioner

— forskningscentre og tænketanke

— sammenslutninger af europæisk interesse

— private enheder

— offentlige myndigheder (6) (nationale, regionale og lokale), med undtagelse af myndigheder, der er ansvarlige for at forvalte samhørighedspolitikken i henhold til artikel 123 i forordning (EU) nr. 1303/2013.

Fysiske personer samt enheder, der udelukkende er etableret med henblik på gennemførelse af projekter inden for rammerne af denne forslagsindkaldelse, kan ikke godkendes som ansøgere.

For ansøgere fra Det Forenede Kongerige: Kriterierne for at kunne ansøge om støtte skal overholdes i hele tilskudsperioden. Hvis Det Forenede Kongerige forlader EU i løbet af tilskudsperioden uden at indgå en aftale med EU, der sikrer, at ansøgere fra Det Forenede Kongerige også fremover kan ansøge om støtte, vil De ikke længere modtage EU-støtte (ej heller ved fortsat deltagelse, hvor det er muligt), eller De må forlade projektet i henhold til artikel II.17 i tilskudsaftalen.

Ansøgere, der deltog i den indkaldelse af forslag, som Europa-Kommissionen iværksatte i 2017 (Indkaldelse af forslag »Tilskud til informationsforanstaltninger vedrørende EU's samhørighedspolitik«) (7), kan ansøge nu, uagtet resultatet af deres sidste ansøgning.

3. Udelukkelses- og udvælgelseskriterier

Ansøgeren (hoved- og medansøgerne) og tilknyttede enheder skal underskrive en erklæring på tro og love om, at de ikke befinder sig i en af de situationer, der er omhandlet i artikel 106, stk. 1, og 107 i finansforordningen (8) (om udelukkelse fra proceduren).

Ansøgeren (hoved- og medansøgerne) skal råde over de faglige kompetencer såvel som de passende kvalifikationer, der er nødvendige, for at fuldføre den foreslåede foranstaltning samt råde over stabile finansieringskilder, som er tilstrækkelige til, at vedkommende kan opretholde sin aktivitet i hele den periode, hvor projektet gennemføres, eller i hele det regnskabsår, hvortil der ydes tilskud, og til, at vedkommende kan deltage i finansieringen heraf.

4. Tildelingskriterier

De forskellige værktøjer og aktiviteter i relation til projekterne bør være indbyrdes forbundne og indeholde en klar beskrivelse af den overordnede metode og de tilstræbte resultater. De bør også have en betydelig indvirkning, der kan måles på relevante indikatorer. De bør have et regionalt fokus.

Ansøgningerne vil blive bedømt efter følgende kriterier:

Kriterier Elementer, der skal tages i betragtning Pointvægt 1. Foranstaltningens relevans og bidrag til målene for forslagsindkaldelsen — Relevans af forslagets formål i forhold til indkaldelsens mål og prioriterede områder — Relevans af de anvendte typer af informationsaktioner i forhold til regionen(-rne) — Merværdi for eksisterende initiativer i de europæiske regioner — Projektets innovative karakter med hensyn til udvikling af kommunikationslandskabet, f.eks. multimediedimensionen i den foreslåede foranstaltning 30 point (minimumstærskel 50 %) 2. Foranstaltningens rækkevidde og måleffektivitet — Specifikke, målbare, opnåelige og relevante mål med hensyn til rækkevidde og formidling — Kommunikationsplanens (herunder f.eks. sendeplan, distributionskanal(er) og antal garanterede kontakter baseret på tidligere resultater) evne til at nå flest mulige mennesker i målgruppen på lokalt, regionalt, tværregionalt og nationalt plan (multiplikatoreffekt), f.eks. gennem samarbejde mellem ansøgerne og netværker og/eller regionale aktører/medier — Måleffektiviteten af de foreslåede metoder til opnåelse af målene i denne indkaldelse, herunder metoder til indholdsproduktion, mekanismer til sikring af redaktionel uafhængighed og metoder til udvikling af tekniske løsninger — Planlagte PR-aktioner for aktiviteterne og metoderne til offentliggørelse af resultaterne — Foranstaltninger til overvågning af udviklingen — Metoder til efterfølgende evaluering — Muligheder for fortsættelse af projektet ud over den periode med EU-støtte, der er ansøgt om 40 point (minimumstærskel 50 %) 3. Foranstaltningens omkostningseffektivitet — Omkostningseffektivitet for så vidt angår de foreslåede ressourcer under hensyntagen til omkostninger samt forventede resultater 20 point (minimumstærskel 50 %) 4. Projektteamets organisation og projektstyringens kvalitet — Kvaliteten af de foreslåede koordineringsmekanismer, kvalitetskontrolsystemer og ordninger til risikostyring — Kvaliteten af tildelingen af opgaver med henblik på gennemførelse af aktiviteter i forbindelse med den foreslåede foranstaltning. 10 point (minimumstærskel 50 %)

Der kan tildeles op til 100 points for forslagets kvalitet. Det samlede antal point skal mindst være 60 point ud af 100, og for hvert kriterium er der en minimumstærskel på 50 %. Kun forslag, der opfylder alle ovennævnte kvalitetstærskler, vil blive opført på prioriteringslisten. Selv om tærsklen nås, betyder det ikke automatisk, at tilskuddet ydes.

5. Budget og projektets varighed

Det samlede budget, der er øremærket til medfinansiering af foranstaltningerne under denne indkaldelse, er på 5 000 000 EUR.

Tilskudsbeløbet vil være på mellem 70 000 EUR og 300 000 EUR. EU-tilskuddet består af en godtgørelse på op til 80 % af de faktiske støtteberettigede udgifter forbundet med foranstaltningen. Ansøgerne skal garantere medfinansieringen af det resterende beløb, som skal dækkes af egne midler.

Kommissionen forbeholder sig ret til ikke at fordele alle de disponible midler.

Projekterne må maksimalt vare 12 måneder.

6. Tidsplan og ansøgningsfrist

Etaper Dato og tidspunkt Frist for indgivelse af ansøgninger 28. juni 2018 Evalueringsperiode (forventet) Juli til september 2018 Informering af ansøgere (forventet) Oktober 2018 Undertegnelse af tilskudsaftaler (forventet) December 2018/januar 2019

7. Yderligere oplysninger

Ansøgningsformularerne samt yderligere oplysninger om indkaldelse af forslag findes i ansøgningsvejledningen på http://ec.europa.eu/regional_policy/en/newsroom/funding-opportunities/calls-for-proposal/.

Ansøgningerne skal overholde kravene i ovennævnte ansøgningsvejledning.

(1) Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).

(2) http://ec.europa.eu/regional_policy/sources/tender/pdf/official/2018_financing_decision_ta.pdf.

(3) I forbindelse med denne forslagsindkaldelse forstås ved en »informationsforanstaltning« en selvstændig og sammenhængende oplysningsaktivitet i tilknytning til EU's samhørighedspolitik.

(4) Med denne indkaldelse af forslag yder Europa-Kommissionen tilskud til informationsforanstaltninger vedrørende EU's samhørighedspolitik, der hovedsageligt gennemføres gennem tre fonde: Den Europæiske Fond for Regionaludvikling (EFRU), Samhørighedsfonden og Den Europæiske Socialfond (ESF). I denne henseende er et projekt, der behandler indvirkninger vedrørende en af disse tre fondes anvendelsesområder i en region, støtteberettiget.

(5) Ikkeudtømmende liste.

(6) Offentligretlige organer eller privatretlige organer, der har fået overdraget samfundsopgaver.

(7) EUT C 282 af 26.8.2017, s. 10.

(8) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).